cyanic-selkie/wikianc huggingface dataset:
பலுசிஸ்தான் விடுதலை இராணுவம்
பலுசிஸ்தான் விடுதலை இராணுவம் (Balochistan Liberation Army) மேற்குப் பாகிஸ்தானின் மலைப்பகுதியிலுள்ள தீவிரவாதக் குழு ஆகும். 2000 ஆம் ஆண்டின் கோடைக்காலத்தின் போதே இக்குழுவைப் பற்றி தெரிய வந்தது. இத்தீவிரவாதக் குழுவின் தற்போதைய தலைவர் ஹைர்பையர் மார்ரி ஆகும். சுமார் 500 போராளிகளைக் கொண்டது இத்தீவிரவாதக் குழு.
தடை
இக்குழுவானது 2006 ஆம் ஆண்டு ஏப்ரல் மாதம் தீவிரவாதக் குழு என பாகிஸ்தான் அரசால் அறிவிக்கப்பட்டது. இக்குழுவானது பாகிஸ்தானில் பொதுமக்கள் மீதும், ராணுவ வீரர்கள் மீதும் பத்திரிகையாளர்கள் மீதும் தாக்குதல் நடத்தப்பட்டதை தொடர்ந்து இவ்வாறு அறிவிக்கப்பட்டது. 2006 ஆம் ஆண்டு ஜூலை மாதம் 17 ஆம் தியதி இங்கிலாந்து இக்குழுவை தீவிரவாதக் குழு என அறிவித்தது. இக்குழுவின் செயல்பாடுகள் தீவிரத்தன்மை வாய்ந்தவை என அமெரிக்கா அறிவித்தது. ஆனாலும் அமெரிக்காவும் ஐரோப்பிய ஒன்றியமும் இக்குழுவை தீவிரவாதக் குழு என அறிவிக்கவில்லை. பாகிஸ்தான் அதிகாரிகள் இக்குழுவிற்கு இந்தியா உதவி செய்கிறது எனக் கூறுகின்றனர்.
தாக்குதல்
முகமது அலி ஜின்னா தனது கடைசிக் காலத்தில் வாழ்ந்த வீடான க்வைத்-இ-அசாம் ரெஸிடன்ஸி 2013 ஆம் ஆண்டு ஜூன் மாதம் வெடிபொருட்களால் தாக்கப்பட்டு பலத்த சேதமடைந்தது. இத்தாக்குதலுக்கு பலுசிஸ்தான் விடுதலை இராணுவம் பொறுப்பேற்றுக் கொண்டது. மேலும் அந்நினைவிடத்தில் இருந்த பாகிஸ்தான் நாட்டுக் கொடி அகற்றப்பட்டு பலுசிஸ்தான் ராணுவத்தினரின் கொடி ஏற்றப்பட்டது.
மேற்கோள்கள்
பகுப்பு:தீவிரவாத அமைப்பு என குறிப்பிடப்பட்டவை
கம்பளி
right|250px கம்பளி (wool) என்பது விலங்குகளின் முடியினைக் கொண்டு உருவாக்கப்படும் ஒரு நெசவு இழையாகும். இது செம்மறி, ஆடு முதலியவற்றிலிருந்தும் ஒட்டக வகையைச் சேர்ந்த விக்குன்யா, அற்பாக்கா ஆகியவற்றில் இருந்தும் முயல்களில் இருந்தும் அவற்றின் முடியினை வெட்டி உருவாக்கப்படுகின்றன. கம்பளியினால் செய்யப்பட்ட துணிகள் வெதுவெதுப்பாக இருப்பதால் இவை குளிர்ப்பகுதிகளில் விரும்பிப் பயன்படுத்தப்படுகின்றன. கம்பளிக்காகவே பல விலங்குகள் வளர்க்கப்படுகின்றன. எடுத்துக்காட்டு: மெரீனோ
பகுப்பு:நெசவுப் பொருட்கள் பகுப்பு:விலங்குத் தொழிற்கூட்டு குளிர்கால உடைகள் பகுப்பு:விலங்குப் பொருட்கள்
வெள்ளபுத்தூர் ஊராட்சி
வெள்ளபுத்தூர் ஊராட்சி (Vellaputhur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1376 ஆகும். இவர்களில் பெண்கள் 712 பேரும் ஆண்கள் 664 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மட்டியாலா சட்டமன்றத் தொகுதி
மட்டியாலா சட்டமன்றத் தொகுதி, தில்லி சட்டமன்றத்துக்கான தொகுதியாகும். இது மேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 49, 53, 54 ஆகிய வார்டுகளின் பகுதிகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
அனிலைடு
அனிலைடுகள் (Anilides) என்பவை அனிலின் சேர்மத்தின் அசைல் வழிப்பெறுதிகள் வகை வேதிச் சேர்மங்களாகும். இவற்றை பீனைலமைடுகள் என்ற பெயராலும் அழைக்கிறார்கள்.
தயாரிப்பு
அசைல் குளோரைடுகள் அல்லது கார்பாக்சிலிக் நீரிலிகளுடன் அனிலின் வினைபுரிந்து அனிலைடுகளைக் கொடுக்கிறது. அனிலின் அசிட்டைல் குளோரைடுடன் (CH3-CO-NH-C6H5) வினைபுரிந்து அசிட்டனிலைடு உருவாதலை இதற்கு உதாரணமாகக் கூறலாம். உயர் வெப்பநிலைகளில் கார்பாக்சிலிக் அமிலங்களுடன் அனிலின் வினைபுரிந்து அனிலைடுகளைக் கொடுக்கிறது.
பயன்கள்
களைக்கொல்லிகளாகவும் பூஞ்சைக் கொல்லிகளாகவும் அனிலைடுகள் பயன்படுகின்றன.
இசுடார் தமிழ் தொலைக்காட்சி
ஸ்டார் தமிழ் தொலைக்காட்சி இலங்கையில் ஒளிபரப்பாகும் தமிழ் தொலைக்காட்சிச் சேவையாகும். இது செப்டம்பர் 17, 2009 ல் வெற்றி தொலைக்காட்சி என்ற பெயரில் ஆரமிக்கப்பட்டு பின்னர் 'வர்ணம் தொலைக்காட்சி' என்ற பெயரில் மாற்றப்பட்டு தற்போது 'ஸ்டார் தமிழ் தொலைக்காட்சி' என்ற பெயரில் இலங்கை முழுவதும் தனது ஒளிபரப்பு சேவையை செய்து வருகின்றது.
இச்சேவை வொய்ஸ் ஒப் ஏசியன் நெட்வார்க் நிறுவனத்தின் ஒரு பகுதியாக இயங்குகின்றது. இதன் சகோதரச் சேவையாக சியத தொலைக்காட்சி சிங்கள சேவையை வழங்குகின்றது. இந்த அலைவரிசையில் பெரும்பாலும் தமிழ் திரைப்படங்களை ஒளிபரப்பி வருகின்றது.
லவ் கப்பன்ஸ்
லவ் கப்பன்ஸ் (Love Happens) என்பது பிரண்டன் காம்ப் இயக்கத்தில் ஏரோன் எக்கார்ட், ஜெனிபர் அனிஸ்டன் நடிப்பில் 2009 இல் வெளியாகிய ஓர் காதல் நாடகத் திரைப்படம். இது செப்டம்பர் 18, 2009 அன்று வெளியாகியது.
இசுடார் தமிழ் தொலைக்காட்சி
வெளி இணைப்புகள்
பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:இலங்கைத் தமிழ்த் தொலைக்காட்சி சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:கொழும்பில் ஊடகங்கள்
லவ் கப்பன்ஸ்
கதை
புரூக் ரையன் (ஏரோன் எக்கார்ட்) ஓர் பீஎச்.டி முடித்தவரும், தாங்கள் நேசித்தவரை இழந்தவர்கள் அதனைக் கையாள ஆலோசனை வழங்கும் சுய உதவி நூலின் ஆசிரியரும் ஆவார். அவர் தன் மனைவியை விபத்தில் இழந்து, அந்த வேதனையைக் கையாளும் வழியைப் புத்தகமாக எழுதுகிறார். அவர் தன் மனைவியின் இடமான சீட்டலில் ஓர் பயிற்சிப் பட்டறையை நடத்திக் கொண்டிருக்கும்போது, மலர் விற்பனையாளர் எலோயிசை (ஜெனிபர் அனிஸ்டன்) சந்திக்கிறார். புரூக் தன் சொந்த ஆலோனையைப் பினபற்றாதவராக, தன் மனைவியின் இழப்பினைக் கையாளாதவராக காணப்படுகிறார். முடிவில், பயிற்சிப் பட்டறைக்கு வந்திருந்த கூட்டத்தாரிடம் தன் குற்றத்தைத் தெரிவித்து, தான்தான் வாகனத்தை ஓட்டினாரென்றும், தன் மனைவியல்லவென்றும் தெரிவிக்கிறார். இதனால், தன் மனைவியின் மரணத்திற்கு தானே காரணம் என தன்னைத் தானே குற்றஞ் சாட்டுகிறார். எலோயிஸ் புரூக்கின் மனைவியின் தந்தையுடன் சேர்ந்து, புரூக் மனைவியின் இழப்பிலிருந்து விடுபட உதவுகிறார்.
வெளியிணைப்புக்கள்
பகுப்பு:2009 ஆங்கிலத் திரைப்படங்கள் பகுப்பு:காதல் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள்
உவமை உருவக மாற்றம்
'உவமை'  என்பது ஒரு பொருளை அதைவிடச்சிறந்த மற்றொரு பொருளோடு ஒப்பிட்டுக்கூறுவது ஆகும். உவமைத்தொடரில் உவமை முன்னும் உவமேயம் பின்னுமாக அமைந்துவரும். 'உருவகம்' என்பது உவமையையும் உவமிக்கப்படும் பொருளையும் வேறுபடுத்தாமல் இரண்டும் ஒன்றே எனக்கூறுவது ஆகும். உருவகத்தொடரில் உவமேயம்(உவமிக்கப்படும் பொருள்)முன்னும் உவமானம் (உவமை) பின்னுமாக அமைந்துவரும்.
எடுத்துக்காட்டு
இத்தொடரில் முகம் மதியோடு ஒப்பிடப்படுகிறது.மதி+உவமை; முகம்-உவமிக்கப்படும் பொருள் உவமேயம்)
மக்னீசியம் சிலிசைடு
மக்னீசியம் சிலிசைடு (Magnesium silicide) என்பது Mg2Si என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மக்னீசியம் மற்றும் சிலிக்கன் தனிமங்கள் சேர்ந்து இச்சேர்மம் உருவாகிறது. மக்னீசியம் சிலிசைடு தூளாக இருக்கும்போது அடர் நீலம் அல்லது இலேசான பழுப்பு நிறத்தில் காணப்படுகிறது.
உவமை உருவக மாற்றம்
எடுத்துக்காட்டு
மலர்முகம், கைமலர், விழிகயல் இத்தொடர் முகம்வேறு மதிவேறு என்னும் வேறுபாடின்றி, 'முகமே மதி' எனப்பொருள்படுமாறு அமைந்துள்ளது.
மக்னீசியம் சிலிசைடு
தயாரிப்பு
2:1 என்ற விகிதத்தில் சிலிக்கன் மற்றும் மக்னீசியம் தனிமங்களைச் சேர்த்து மக்னீசியம் சிலிசைடு தயாரிக்கப்படுகிறது. மணலில் உள்ள சிலிக்கன் ஈராக்சைடை அதிக அளவு மக்னீசியத்துடன் சேர்த்து சூடாக்குவதன் மூலமும் இதைத் தயாரிக்க முடியும். இவ்வினையின் முதலில் மக்னீசியம் ஆக்சைடும் சிலிக்கன் உலோகமும் உருவாகின்றன. அதிக அளவு மக்னீசியம் இங்கு உபயோகப்படுத்தப்பட்டால் மக்னீசியம் சிலிசைடு உருவாகிறது.
உவமை உருவக மாற்றம்
உவமை உருவக மாற்றம்
உவமைத்தொடரை உருவகமாக மாற்றும்பொழுது, உவமேயம் முன்னும் உவமை பின்னுமாக வருமாறு தொடர் அமைக்கவேண்டும். உருவகத்தொடரை உவமைத்தொடராக மாற்றும்பொழுது உவமை முன்னும் உவமேயம் பின்னுமாக வருமாறு தொடரை அமைக்கவேண்டும்.
மக்னீசியம் சிலிசைடு
தயாரிப்பு
அதிக அளவாகக் காணப்படும் மக்னீசியம், சிலிக்கனுடன் வினைபுரிவதால் மக்னீசியம் சிலிசைடு உருவாகிறது
எனவே, ஒட்டுமொத்தமான வினையில் 4:1 என்ற மூலக்கூற்று விகிதத்தில் Mg:SiO2 வினையின் நிகழ்வை இச்சமன்பாடு மூலம் அறியலாம்.
இவ்வினைகள் வெப்ப உமிழ் வினைகளாக நிகழ்கின்றன.
பயன்கள்
அலுமினியக் கலப்புலோகமான 6000 வரிசை கலப்புலோகம் தயாரிக்க மக்னீசியம் சிலிசைடு பயன்படுகிறது. இக்கலப்புலோகத்தில் தோராயமாக 1.5% Mg2Si காணப்படுகிறது. மேலும், இத்தொகுதியைச் சேர்ந்த கலப்புலோகங்களைப் பயன்படுத்தி கினீயர்-பிரசுடோன் மண்டலத்தின் நாட்பட்ட வன்மை மற்றும் நுண் வீழ்படிவை உருவாக்க முடியும். இவ்விரு நிகழ்வுகளும் கலப்புலோகத்தின் வலிமையை மேலும் அதிகரிக்கச் செய்யும்.
வினைகள்
மக்னீசியம் சிலிசைடில் Si4− அயனிகள் இருப்பதாக பார்க்கப்படுகிறது. இந்த அடிப்படையில் இச்சேர்மம் அமிலங்களுடன் வினைபுரிகிறது.. நீர்த்த ஐதரோ குளோரிக் அமிலத்துடன் மக்னீசியம் சிலிசைடு வினைபுரிந்து வாயுநிலை சிலேன் (SiH4) உருவாகிறது.
கந்தக அமிலத்தையும் இவ்வினையில் பயன்படுத்த முடியும். இரண்டாம் தொகுதி சிலிசைடுகள், குறிப்பாக புரோட்டான் பகுப்பு வினைகளுக்கு ஏற்றவையாகும். தொகுதி ஒன்று சிலிசைடுகள் அதிக வினைத்திறம் கொண்டவையாக உள்ளன. உதாரணமாக சோடியம் சிலிசைடு (Na2Si) தண்ணீருடன் விரைவாக வினைபுரிந்து சோடியம் சிலிக்கேட்டையும் ஐதரசன் வாயுவையும் தருகிறது.
படிக அமைப்பு
எதிர்புளோரைட்டு வகை படிக அமைப்பில் மக்னீசியம் சிலிசைடு படிகமாகிறது. முகமைய கனசதுரத்தில் அணிக்கோவை Si மையங்கள் கனசதுரத்தின் மூலைகள் மற்றும் அலகு கூட்டின் முகமைய நிலைகளில் அமைகின்றன. அலகுக் கூட்டின் உட்பகுதியின் எட்டு நான்முகத் தளங்களை மக்னீசியம் மையங்கள் ஆக்ரமிக்கின்றன. சிலிக்கன் மற்றும் மக்னீசியத்தின் அணைவு எண்கள் முறையே 8 மற்றும் 4 ஆக உள்ளன.
மேற்கோள்கள்
பகுப்பு:மக்னீசியம் சேர்மங்கள் பகுப்பு:சிலிசைடுகள் பகுப்பு:காரமண் சிலிசைடுகள்
அச்சம் தவிர் (நூல்)
அச்சம் தவிர் என்னும் நூல் சுகி. சிவம் என்பவர் சென்னை திருவல்லிக்கேணியில் உள்ள  பாரதி இல்லத்தில் நடைபெற்ற பாரதி விழாவில் ஆற்றிய சொற்பொழிவுகளின் தொகுப்பாகும். இப்பொழிவுகள், அச்சம் எப்படித் தோன்றியது என்பது தொடங்கி அதிலிருந்து எப்படி விடுதலை பெறுவது என்பது வரை சி. சுப்பிரமணிய பாரதியாரின் நோக்கில் ஆய்வு செய்கின்றன.
உள்ளடக்கம்
பகுப்பு:2006 தமிழ் நூல்கள் பகுப்பு:சுகி. சிவம் நூல்கள் பகுப்பு:கற்பகம் புத்தகாலய நூல்கள்
பெருவயல் ஊராட்சி
பெருவயல் ஊராட்சி (Peruvayal Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராமநாதபுரம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1394 ஆகும். இவர்களில் பெண்கள் 713 பேரும் ஆண்கள் 681 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சந்தியூர் ஊராட்சி
சந்தியூர் ஊராட்சி (Santhiyur Gram Panchayat), தமிழ்நாட்டின் சேலம் மாவட்டத்தில் உள்ள பனமரத்துப்பட்டி வட்டாரத்தில் அமைந்துள்ளது. இந்த ஊராட்சி, வீரபாண்டி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1626 ஆகும். இவர்களில் பெண்கள் 784 பேரும் ஆண்கள் 842 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மோர்மொன் நூல்
மோர்மொன் நூல்  (Book of Mormon) என்ற புனித நூல் பின்னாள் புனிதர்களால்  விவிலியத்துடன் இணைந்து கடவுளின் வாக்காக நம்பப்படுவதாகும். இதன் ஆங்கிலப் பதிப்பு முதன்முதலில் மார்ச்சு 1830இல் ஜோசஃப் ஸ்மித், ஜூனியர் என்பவரால் பதிப்பிக்கப்பட்டது. பழைய ஏற்பாட்டில் குறிப்பிடப்படும் இறைவாக்கினர் போல தம்மை அறிவித்துக் கொண்ட இவர் தமக்கு ஓர் தேவதூதர் கொடுத்த தங்கத் தகடுகளிலிருந்து ஆங்கிலத்திற்கு மொழி பெயர்த்ததாகக் கூறினார். இந்த தங்கத்தகடுகளில் முதன்முதலாக எழுதப்பட்டிருந்த மொழி " யூதர்களின் கற்றலையும்  எகிப்தியர்களின் மொழியும்" கொண்டு உருவானதாக இந்த நூலில் குறிப்பிடப்பட்டுள்ளது.
மோர்மொன் என்பவரால் பதியப்பட்ட நெபைட்டுக்கள், இலாமனைட்டுக்கள் என்ற இரு மக்கள் குழுக்களைப் பற்றிய கதையின் சுருக்கமே மோர்மொன் நூலில் இடம் பெற்றுள்ளது. இவர்களது மூதாதையர்கள் தங்கள் தந்தை லெகியுடன் இயேசு கிறித்து பிறப்பதற்கு 600 ஆண்டுகளுக்கு முன்னரே  யெரூசலத்தை விட்டு நீங்கியதாகவும் மாபெரும்  பெருங்கடலைக் கடந்து புதிய உலகத்தில் குடியேறியதாகவும் குறிப்பிடுகிறது. இந்தக் குடும்பங்களின் வாழ்க்கை, நகரங்கள், போர்கள், அரசு அமைப்புக்கள், ஆன்மிக புரிதல்கள் மற்றும் சமய நம்பிக்கைகளை இந்நூல் விவரிக்கிறது. இதன் முதன்மை குறிக்கோளாக இயேசு கிறித்து குறித்தான கற்கையைப் பரப்புவதாகும். இந்த மக்களிடையே இயசு கிறித்து வருகை புரிந்து அதிசயங்கள் நிகழ்த்தி சரியான வாழும் முறையை வழிகாட்டியதே இந்த நூலின் மையக் கருத்தாகும்.
வெளி இணைப்புகள்
பகுப்பு:மொர்மனியம்
இலித்தியம் சயனைடு
இலித்தியம் சயனைடு (Lithium cyanide) LiCN. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு நீரை உறிஞ்சும் பண்பு கொண்டதாகவும் நீரில் நன்கு கரையக்கூடியதாகவும் உள்ளது. முக்கியமான சில பயன்பாடுகளுக்கு மட்டுமே இது பயன்படுத்தப்படுகிறது.
தயாரிப்பு
இலித்தியம் ஐதராக்சைடும் ஐதரசன் சயனைடும் சேர்ந்து வினைபுரிவதால் இலித்தியம் சயனைடு உருவாகிறது. ஆய்வகப் பயன்பாடுகளுக்கான இலித்தியம் சயனைடு தயாரிப்புக்கு இலித்தியம் ஐதராக்சைடுடன் ஐதரசன் சயனைடுக்குப் பதிலாக அசிட்டோன் சயனோ ஐதரின் பயன்படுத்தப்படுகிறது.
பண்புகள்
கிட்டத்தட்ட 600 பாகை செல்சியசு வெப்பநிலைக்கு சூடுபடுத்தப்படும்போது இலித்தியம் சயனைடு சயனமைடு மற்றும் கார்பனாக சிதைவடைகிறது. அமிலங்களுடன் வினைபுரிந்து ஐதரசன் சயனைடைக் கொடுக்கிறது.
மேற்கோள்கள்
பகுப்பு:இலித்தியம் சேர்மங்கள் பகுப்பு:சயனைடுகள்
க்ரியாவின் தற்காலத் தமிழ் அகராதி
thumb|250px|க்ரியாவின் தற்காலத் தமிழ் அகராதி 2014 ஆம் ஆண்டுப் பதிப்பின் அட்டை. க்ரியாவின் தற்காலத் தமிழ் அகராதி தற்காலப் பொது எழுத்துத் தமிழுக்கான அகராதியாகும். 1985 அளவில் தொடங்கப்பட்டு சனவரி 1992 இல் முதற் பதிப்பு வெளியானது. அகராதிக் குழுத் தலைவராக முனைவர் இ. அண்ணாமலையும் முதன்மை ஆசிரியராக முனைவர் பா. ரா. சுப்பிரமணியனும் நிர்வாக ஆசிரியராக க்ரியா எஸ். ராமகிருஷ்ணனும் அகராதிக் குழுவில் முக்கிய பணியாற்றினர். இலங்கைத் தமிழுக்கே சிறப்பான சொற்களை கலாநிதி எம். ஏ. நுஃமான் தொகுத்துள்ளார்.
இரண்டாம் பதிப்பு
பல புதிய சொற்கள் கொண்ட, விரிவாக்கித் திருத்திய புதிய இரண்டாம் பதிப்பு, 2008 சூன் மாதத்தில் வெளியிடப்பட்டது.
மூன்றாம் பதிப்பு
இந்த அகராதி மேலும் விரிவாக்கபட்டு 2020 நவம்பரில் மூன்றாவது பதிப்பு வெளியிடப்பட்டது.
தோற்றப் பின்னணி
இவ்வகராதியை உருவாக்கி வெளியிட்ட க்ரியா பதிப்பகம் 1974 இல் துவங்கப்பட்டது. இப்பதிப்பகம், தற்காலத் தமிழ் இலக்கியம், பிற மொழிகளிலிருந்தான மொழிபெயர்ப்பு நூல்கள், உடல்நலம், விவசாயம், சுற்றுச்சூழல்,தொழில்நுட்பம் போன்ற துறைகள் சார்ந்த நூல்கள் போன்ற பல நூல்களை வெளியிட்டிருக்கிறது. இதில் ஏற்பட்ட அநுபவங்களே தற்காலத் தமிழ் மொழிக்கான அகராதி ஒன்றின் தேவையை உணர்த்தின. இக்காலகட்டத்தில்தான் பல்வேறு வட்டாரங்களைச் சேர்ந்த பாத்திரப் படைப்புக்களும், அவர்களது மொழி வழக்குகளும் படைப்புக்களில் இடம்பெற்றுத் தமிழ்ப் படைப்புலகிலும், மொழியிலும் பல மாற்றங்களை ஏற்படுத்திக்கொண்டிருந்தன. க்ரியா பதிப்பகத்தின் வெளியீட்டுக்காக வரும் படைப்புக்களில் இடம்பெற்ற இவ்வாறான பயன்பாடுகளுக்குப் பொருள் காணும் முயற்சியின்போது உருவானதுதான் தற்காலத் தமிழ் அகராதி என்ற எண்ணம். இச்சூழலில், தனி ஒரு மனிதரின் சிந்தையில் உருவான எண்ணத்தை அடிப்படையாகக் கொண்டு, அவரோடு ஒத்த சிந்தனை கொண்ட பல்துறை சார்ந்த வல்லுனர்கள் குழு கூட்டாகச் செயல்பட்டதன் விளைவாகவே "க்ரியாவின் தற்காலத் தமிழ் அகராதி" வேலைகள் 1985ல் தொடங்கி இன்றுவரை நடைபெறுகின்றன.
முக்கியத்துவம்
தமிழ் அகராதி வரலாற்றிலே மொத்தம் 4000 பக்கங்களையும், ஒரு இலட்சத்துக்கு மேற்பட்ட சொற்களையும் கொண்டு, 1912 முதல் 1936 வரை பகுதி பகுதியாக வெளியாகிய சென்னைப் பல்கலைக்கழகப் பேரகராதி குறிப்பிடத்தக்கது. எனினும் இது அன்றைய பொதுத் தமிழை, பேச்சுத் தமிழைத் தமிழாகக் கொள்ளாததினால், அவற்றைக் கணக்கில் கொள்ளவில்லை. அத்துடன் இதன் கடைசித்தொகுதி வெளிவந்து பல பத்தாண்டுகள் கடந்தும் அது விரிவாக்கப்படவில்லை. ஆனாலும் இக்காலகட்டத்தில் தமிழ் மொழியில் பெரும் வளர்ச்சிகளும், மாற்றங்களும் ஏற்பட்டிருக்கின்றன. புதிய சொற்கள் தோன்றியும், பழைய சொற்கள் வழக்கிழந்தும் உள்ளன. பழைய சொற்களுக்குப் புதிய பொருள்கள் ஏற்பட்டுள்ளன. பேச்சுத் தமிழ்ச் சொற்களும், வட்டார வழக்குச் சொற்களும் எழுத்துத் தமிழில் பெருமளவில் புழங்கத் தொடங்கிவிட்டன. இவற்றையெல்லாம் உள்ளடக்கிய ஒரு அகரமுதலி தேவைப்பட்ட ஒரு சூழலில் "க்ரியாவின் தற்காலத் தமிழ் அகராதி" வெளியானதுடன், அதன் முதற்பதிப்பு வெளிவந்து 16 ஆண்டுகளிலேயே விரிவாக்கிய இரண்டாவது பதிப்பு வெளியானதும் தமிழ் அகரமுதலித் துறையில் முக்கியத்துவம் வாய்ந்தது.
அத்துடன், இந்த அகராதி, ஒரு சொல்லின் பொருளை மட்டும் தருவதோடு நில்லாமல், அதன் இலக்கண வகை, வினைச்சொல் பெயர்ச்சொல், துணைவினை, இடை வினை என்றவாறு பல்வேறு இலக்கணக் கூறுகளாக, பயன்பாட்டில் அதன் பொருள் வேறுபடுவது போன்றவையும் தரப்பட்டிருக்கின்றன. அத்துடன், இலங்கை வழக்குச் சொற்களையும், சொற்பொருளையும் தனியாகச் சுட்டிக்காட்டிய அகராதிகள் இரண்டு மட்டுமே. அவற்றுள் "க்ரியாவின் தற்காலத் தமிழ் அகராதி"யும் ஒன்று. இதில் பதிவு செய்யப்பட்டுள்ள 21,000 சொற்களுள், 1700க்கு மேற்பட்ட இலங்கை வழக்குச் சொற்கள் உள்ளன. இலங்கை வழக்குச் சொற்கள் சேர்க்கப்பட்டிருப்பதால், இலங்கையில் தமிழ் கற்கும் வெளிநாட்டவரும், இரண்டாம் மொழியாகத் தமிழ் கற்கும் சிங்களவர்களும் இவ்வகராதியை விரும்பிப் பயன்படுத்துவதாக சுசீந்திரராஜா குறிப்பிடுகிறார்.
வெளி இணைப்புகள்
பகுப்பு:தமிழ் மின்னகராதிகள் பகுப்பு:1992 தமிழ் நூல்கள் பகுப்பு:தமிழ் அகராதிகள்
அப்லாசுமோமைசின்
அப்லாசுமோமைசின் (Aplasmomycin) என்பது மலேரியா எதிர்ப்பு நடவடிக்கையுடன் தொடர்புடைய ஒரு நுண்ணுயிர் எதிர்ப்பி ஆகும். சிடெரெப்டோமைசெட்டே என்ற இழைபாக்டீரியா வகையிலிருந்து தனித்துப் பிரித்தெடுக்கப்படுகிறது.
மேற்கோள்கள்
பகுப்பு:நுண்ணுயிர் எதிர்ப்பிகள் பகுப்பு:மலேரியா எதிர்ப்பு முகவர்கள் பகுப்பு:போரேட்டு எசுத்தர்கள்
புளியக்குடி ஊராட்சி, தஞ்சாவூர்
புளியக்குடி ஊராட்சி (Puliyakkudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 701 ஆகும். இவர்களில் பெண்கள் 334 பேரும் ஆண்கள் 367 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
5 ஏன்கள்
5 ஏன்கள் (5 Whys) என்பது கேள்வி-பதில் மூலம் ஒரு சிக்கலின் மூலக் காரணத்தை அல்லது காரண காரிய உறவை அறிந்து கொள்வதற்கு பயன்படும் ஒரு எளிய வழிமுறையாகும். ஒரு சிக்கலின் காரணத்தைப் பற்றி ஐந்து தொடர்ச்சியான கேள்விகளை கேட்பதே இந்த முறை. ஏன், ஏன் என்று தொடர்ச்சியாக கேட்பதன் மூலம் பிரச்சினையின் மூலத்தை கண்டறிய இந்த முறை உதவும்.
உசாத்துணை
பகுப்பு:சிக்கல் தீர்வு பகுப்பு:உற்பத்தியும், தயாரிப்பும்
பீட்டர் சப்ரன்
பீட்டர் சப்ரன் (Peter Safran) (பிறப்பு: நவம்பர் 22, 1965) என்பவர் இங்கிலாந்து நாட்டுத் திரைப்பட தயாரிப்பாளர் ஆவார். இவர் தி கான்ஜுரிங் (2013), அன்னாபெல் (2014), அக்வாமேன் (2018), ஷசாம்! (2019), தி சூசைட் ஸ்க்வாட் (2021), ஷசாம்! பியூரி ஒப் தி காட்சு (2022), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களை தயாரித்துள்ளார்.
திரைப்பட வாழ்க்கை
இவர் கோல்ட்-மில்லர் கோ நிறுவனத்தில் மேலாளராக ஆனார் மற்றும் 1998 வரை அங்கேயே இருந்தார். இவர் 2003 இல் பிரில்ஸ்டீன்-கிரே மேனேஜ்மென்ட்டின் தலைவராக நியமிக்கப்படுவதற்கு முன்பு, ஐந்து ஆண்டுகள் பிரில்ஸ்டீன்-கிரேயில் மேலாளராக இருந்தார். பின்னர் தலைவராக பிராட் பிட், ஜெனிபர் அனிஸ்டன், ஆடம் சேண்ட்லர், நிக்கோலஸ் கேஜ் மற்றும் கோர்டனி காக்சு உட்பட 200 க்கும் மேற்பட்ட வாடிக்கையாளர்களைக் கொண்ட துறையின் அன்றாட நடவடிக்கைகளுக்கு இவர் பொறுப்பேற்றார்.
இவர் இவரது சகோதரர் டாட் சப்ரன் தயாரித்து 2005 ஆம் ஆண்டு வெளியான 'தி லாங் வீக்கெண்ட்' திரைப்படத்தில் எழுத்தாளராக பணிபுரிந்தார். அதை தொடர்ந்து 2006 இல் பிரில்ஸ்டீன்-கிரேவை விட்டு வெளியேறி, தி சப்ரன் நிறுவனத்தைத் தொடங்கினார், மேலும் தனது வாடிக்கையாளர் பட்டியலையும் தன்னுடன் எடுத்துச் சென்றார். அத்துடன் மேலாளராக, இவர் சீன் கோம்ப்ஸ், ஆடம் ஷாங்க்மேன், டேவிட் ஹைட் பியர்ஸ், ஜெனிஃபர் லோபஸ், புரூக் ஷீல்ட்ஸ் மற்றும் ஜெசிக்கா சிம்சன் ஆகியோரைப் பிரதிநிதித்துவப்படுத்தினார்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
அமெரிக்காக்களில் எசுப்பானிய குடியேற்றவாதம்
காஸ்தீல் முடியாட்சியின் கீழான குடியேற்ற விரிவாக்கம் எசுப்பானிய வெற்றியாளர்களால் முன்னெடுக்கப்பட்டது; பின்னர் நிர்வாகத்தினராலும் சமயச் பரப்புரையாளர்களாலும் மேம்படுத்தப்பட்டது. வணிகமும்  முதற்குடிகளை சமய மாற்றத்திற்குள்ளாக்கி  கத்தோலிக்கத்தை வளர்ப்பதும் குடியேற்ற விரிவாக்கத்திற்கான தூண்டுதல்களாக அமைந்தன.
1492இல் கொலம்பசின் கண்டுபிடிப்பைத் தொடர்ந்து அடுத்த மூன்று நூற்றாண்டுகளில் எசுப்பானியப் பேரரசு  கரிபியன் தீவுகள், தென் அமெரிக்காவில் பாதி, பெரும்பான்மையான நடு அமெரிக்கா மற்றும் வட அமெரிக்காவில் பெரும்பகுதியைக் (தற்கால மெக்சிக்கோ, ஐக்கிய அமெரிக்காவின் புளோரிடா, தென்மேற்கு மற்றும் பசிபிக் கடலோரப் பகுதிகள்) கைப்பற்றியது.
19ஆம் நூற்றாண்டின் துவக்கத்தில் எசுப்பானிய அமெரிக்க விடுதலைப் போர்களை அடுத்து அமெரிக்காக்களில் இருந்த, கியூபா, புவேர்ட்டோ ரிக்கோ தவிர்த்து பல எசுப்பானியக் குடியேற்றங்கள் விடுதலை பெற்றன. 1898இல் நடந்த எசுப்பானிய அமெரிக்கப் போரை அடுத்து இவையும் பசிபிக்கிலிருந்த குவாம், பிலிப்பீன்சுடன் எசுப்பானியாவிலிருந்து பிரிந்தன. இந்தக் கடைசி ஆட்பகுதிகளையும் இழந்த பிறகு எசுப்பானியாவின் அமெரிக்க குடியேற்றவாதம் முடிவிற்கு வந்தது.
வெளி இணைப்புகள்
பகுப்பு:அமெரிக்காக்களின் வரலாறு பகுப்பு:எசுப்பானிய வரலாறு பகுப்பு:முன்னாள் பேரரசுகள்
திலீப் வெங்சர்கார்
திலீப் வெங்சர்கார் (Dilip Vengsarkar, பிறப்பு: ஏப்ரல் 6 1956), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 116 தேர்வுத் துடுப்பாட்டப் போட்டிகளிலும், 129 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1976 – 1992 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள்
பாலிக் புலாவ்
பாலிக் புலாவ் (ஆங்கிலம்: Balik Pulau Town; (மலாய் Bandar Balik Pulau; சீனம்: 浮羅山背; ஜாவி: باليق ڤولاو) என்பது மலேசியா, பினாங்கு, தென்மேற்கு பினாங்கு தீவு மாவட்டத்தில்; பினாங்குத் தீவின் தென்மேற்கு முனையில் அமைந்துள்ள நகரம். இது தென்மேற்கு பினாங்கு தீவு மாவட்டத்தின் நிர்வாக மையமாகவும் உள்ளது.
1794 இல் பிரித்தானிய கிழக்கிந்திய நிறுவனத்தால் (British East India Company); பாலிக் புலாவ் எனும் விவசாய நகரம் நிறுவப்பட்டது. இன்றுவரை, பாலிக் புலாவின் பொருளாதாரம் விவசாயத்தையே பெரிதும் நம்பி உள்ளது.
பொது
இன்றைய காலத்தில், பினாங்குத் தீவு நன்கு வளர்ச்சிப் பெற்று நவீனத்துவம் அடைந்து இருந்தாலும், விவசாயத் துறைக்கு மாநில அரசாங்கம் முக்கியத்துவம் வழங்கி வருகிறது.
பினாங்கின் மிகவும் பிரபலமான விளைபொருட்களான ஜாதிக்காய், கிராம்பு மற்றும் டுரியான் பழங்கள் போன்றவை இந்த நகரத்தில்தான், இன்றைய வரையில் அதிகமாய் அறுவடை செய்யப் படுகின்றன.
ஜாதிக்காய், கிராம்பு மற்றும் டுரியான் பழங்கள் போன்ற விவசாயப் பொருட்கள், வளர்ந்து வரும் பாலிக் புலாவ் நகரத்தின் சுற்றுலாத் துறைக்கு, மேலும் ஊக்குவிப்பை வழங்குகின்றன.
பல்வேறு வகையான டுரியான் பழங்கள்
பாலிக் புலாவ் அதன் பல்வேறு வகையான டுரியான்களுக்குப் பெயர் பெற்றது. ஒவ்வோர் ஆண்டும், மே மாதம் தொடங்கி ஆகஸ்டு மாதம் வரையிலான காலக் கட்டத்தில், பெரிய அளவில் சுற்றுலாப் பயணிகளின் கூட்டத்தை ஈர்க்கின்றது.
பாலிக் புலாவ் நகர்ப் பகுதி பினாங்கு தீவின் மேற்குப் பகுதியில் அமைந்து இருந்தாலும், பரபரப்பான நகர மையத்துடன் ஒப்பிட்டுப் பார்க்கையில் பொதுவாக அமைதியான நகர்ப்பகுதி என்று சொல்லலாம். இருப்பினும் அண்மைய கால நகரமயமாக்கல் பாலிக் புலாவ் நகரத்தையும் விட்டு வைக்கவில்லை. குடியிருப்பு மேம்பாட்டுத் திட்டங்கள் துரிதமாகி வருகின்றன.
சொற்பிறப்பியல்
மலாய் மொழியில் Balik Pulau (பாலிக் புலாவ்) என்றால் தீவின் பின்புறம் என்று பொருள். புலாவ் என்றால் தீவு; பாலிக் என்றால் திரும்புதல் அல்லது பின்புறம் என்று பொருள்.
பாலிக் புலாவ் என்பது பினாங்குத் தீவின் மேற்குப் பகுதியில் உள்ள நகரத்தின் இருப்பிடத்தைக் குறிக்கிறது. புவியியல் ரீதியாகப் பார்த்தால், பினாங்குத் தீவு, ஜார்ஜ் டவுன் நகரில் இருந்து வடகிழக்கு வரையில், மத்திய மலைப் பகுதிகளால் பிரிக்கப்பட்டு உள்ளது.
வரலாறு
பாலிக் புலாவில் முதல் கிராம்பு; ஜாதிக்காய் தோட்டங்கள் 1794-ஆம் ஆண்டில் பிரித்தானிய கிழக்கிந்திய நிறுவனத்தால் அமைக்கப்பட்டன.
பினாங்குத் தீவு முன்பு பிரின்ஸ் ஆப் வேல்ஸ் தீவு (Prince of Wales Island) என்று அழைக்கப்பட்டது. அந்தப் பிரின்ஸ் ஆப் வேல்ஸ் தீவில், அப்போதைய நிர்வாகச் செலவுகளை ஈடுகட்டுவதற்கான வழிமுறையாக, வாசனைத் திரவியச் சாகுபடிக்கு ஆதரவு வழங்கப் பட்டது.
அந்தக் காலக் கட்டத்தில், தென்கிழக்கு ஆசிய வாசனைத் திரவிய வர்த்தகத்தில், டச்சுக்காரர்கள் ஏகபோகமாக உச்சத்தில் இருந்தனர். அந்த ஏகபோகத்தை உடைப்பதற்காகவும்; பினாங்குத் தீவை வாசனைத் திரவிய உற்பத்திக்கான மையமாக மாற்றவும்; ஆங்கிலேயர்கள் திட்டம் வகுத்தனர்.
கிராம்பு ஜாதிக்காய் பண்ணைகள்
19-ஆம் நூற்றாண்டின் தொடக்கத்தில், கெடா சுல்தானகம் மீது சயாமியர் படையெடுப்புகளை நடத்தினர். அவற்றில் இருந்து தப்பி வந்த மலாய் அகதிகளை, பாலிக் புலாவ் பகுதிகளில் இருந்த கிராம்பு ஜாதிக்காய் பண்ணைகள் வெகுவாக ஈர்த்தன. தவிர சீனக் குடியேற்றவாசிகளும் அந்தப் பண்ணைகளின் பணிகளில் அமர்த்தப் பட்டனர்.
முன்பு பாலிக் புலாவ் நகர மையம் கோங்சி (மலாய் மொழியில்: Kongsi) என்றும் அழைக்கப்பட்டது. ஒரு காலக் கட்டத்தில் பாலிக் புலாவின் மையப் பகுதியில் மரத்தால் கட்டப்பட்ட நீண்ட வீடுகள் இருந்தன. பாலிக் புலாவைச் சுற்றி இருந்த தோட்டங்களில் பணிபுரிந்த பல்வேறு இனங்களைச் சேர்ந்தவர்கள் அந்த நீண்ட வீடுகளில் வசித்து வந்தனர். அதனால் அதற்கு கோங்சி என பெயரிடப்பட்டு இருக்கலாம் என்றும் சொல்லப் படுகிறது.
பாலிக் புலாவ் சமூகக் கலைக்கழகம்
இலவச இணையச் சேவை, மேற்கோள் நூல்கள், படிக்க ஏற்ற இடங்கள் ஆகிய கல்வி வசதிகளை உள்ளடக்கி உள்ளது. கருத்தரங்கு, பயிற்சிப் பட்டறைகள் போன்றவற்றை ஏற்று நடத்துவதற்கு மண்டபமும் அமைக்கப்பட்டு உள்ளது.
சுற்றுலா இடங்கள்
பாலிக் புலாவின் சுற்றுலா ஈர்ப்புகள் பெரும்பாலும் விவசாயம் சார்ந்தவையாக உள்ளன. பாலிக் புலாவ் நகரத்தின் பொருளாதாரத்திலும்; அதன் மக்களின் வாழ்வியலிலும் விவசாயம் பெரும் பங்கு ஆற்றி வருகிறது.
பினாங்கின் மிகவும் பிரபலமான ஜாதிக்காய், டுரியான் மற்றும் கிராம்பு போன்ற உற்பத்திகளுக்கு பாலிக் புலாவ் நகரம் மிகவும் பிரபலமானது. அதன் விளைவாக அண்மைய ஆண்டுகளில், பாலிக் புலாவ் நகரில் விவசாய சுற்றுலா வளர்ச்சி அடைந்து வருகிறது.
மற்ற மாநிலங்களில் இருந்தும்; வெளிநாடுகளில் இருந்தும்; டுரியான் மற்றும் ஜாதிக்காய்களை வாங்குவதற்கு இந்த நகரத்திற்கு சுற்றுலாப் பயணிகள் வருகிறார்கள். பாலிக் புலாவ் டுரியான் பழத் தோட்டங்கள், பலவகையான டுரியான் பழ வகைகளை உற்பத்தி செய்கின்றன.
மேற்கோள்கள்
பகுப்பு:மலேசிய நகரங்கள்‎ பகுப்பு:பினாங்கு மாநிலத்தின் நகரங்கள்‎ பகுப்பு:பினாங்கு
குளோக்
குளோக் கைத்துப்பாக்கி (Glock pistol), சிலவேளை உற்பத்தியாளரின் பெயரால் குளோக் என அழைக்கப்படும் இது பல்லுறுப்பி-கட்டமைப்பு, குறுகிய எதிர்த்தாக்கு, பூட்டப்பட்ட பின்பகுதி அரை-தானியக்க கைத்துப்பாக்கிகளின் தொடர் ஆகும். இது ஆஸ்திரியாவின் குளோக் நிறுவனத்தினால் வடிவமைக்கப்பட்டு, உற்பத்தி செய்யப்படுகிறது. இது ஆஸ்திரியா ஆயுதப்படைகள், காவல் துறை ஆகியவற்றின் சேவையில் பாதுகாப்புச் சோதனை, நம்பகத்தம்மை வெளிப்படுத்தல் ஆகியவற்றில் மேல்நிலை நிறைவேற்றத்தைச் செய்த பின் 1982 இல் சேர்த்துக் கொள்ளப்பட்டது.
வெளி இணைப்புகள்
பகுப்பு:சிறுகைத்துப்பாக்கிகள்
புல்லங்காடனார்
புல்லங்காடனார் என்பவர் பதினெண் கீழ்க்கணக்கு நூல்களுள் ஒன்றான கைந்நிலையை இயற்றியவராவார். இவர் மாறோகம் என்னும் பகுதியில் இருக்கும் முள்ளி நாடு எனும் ஊரில் உள்ள நல்லூரைச் சேர்ந்தவர். இவர் தந்தையார் வணிகருள் சிறந்தவர்க்கு மன்னரால் வழங்கப்படும் காவிதி என்னும் விருதினைப் பெற்றவராவார். மாறோக்கம் கொற்கையைச் சேர்ந்த பகுதியாகும். நூலின் 60 ஆவது பாடலில் கொற்கையையும் அதன் மன்னன் பாண்டியனையும் தென்னவன் கொற்கை என்று குறிப்பிட்டுள்ளார். இவருடைய காலம் கி.பி.5 ஆம் நூற்றாண்டு ஆகும்.
மேற்கோள்கள்
பகுப்பு:சங்கப் புலவர்கள்
டெலவெயர்
டெலவெயர் ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் ஐந்து மத்திய அட்லாண்டிக் மாநிலங்களுள் ஒன்று. இதன் தலைநகரம் டோவர். ஐக்கிய அமெரிக்காவில் முதலாவது மாநிலமாக 1787 இல் இணைந்தது,
நாகவாகனம்
நாகவாகனம் என்பது இந்து சமயப் புராணங்களின்படி விஷ்ணுவின் வாகனமாகும். விஷ்ணு பாம்புப் படுக்கையில் படுத்திருப்பதாக புராணங்கள் கூறுகின்றன. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக நாக வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் நாக வாகன உற்சவமும் ஒன்று.
இவ்வாறு நாகவாகனத்தில் கடவுளர் ஊர்வலம் வருதலை நாகவாகன சேவை என்று அழைக்கின்றனர்.
வாகன அமைப்பு
நாக வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. நாகமானது தனது உடல்பகுதியை வட்ட வடிவில் ஒரு மேடைபோல சுருட்டி வைத்து நாகம் ஏழு தலைகளுடன் படமெடுத்தாடுவது போல வடிவமைக்கப்பட்டுள்ளது, நாக வாகனத்தில் நாகம் தன் உடலை சுருட்டியுள்ள பீடத்தின் மீது உற்சவரை அமர்த்த ஏதுவாக அமைக்கப்பட்டுள்ளது.
2013–14 ஆஷஸ் தொடர்
2013-14 ஆஷஸ் தொடர் (2013-14 Ashes Series) என்பது இங்கிலாந்து மற்றும் ஆத்திரேலியா அணிகளுக்கிடையே நடைபெறும் தேர்வுத் துடுப்பாட்டத் தொடராகும். இத்தொடரில் இங்கிலாந்து 3-2 என்ற கணக்கில் வென்று ஆஷஸ் தாழியைக் கைப்பற்றியது.
மேற்கோள்கள்
பகுப்பு: ஆஷஸ் தொடர்கள்
கொல்லன்கலட்டி
கொல்லன்கலட்டி அல்லது கொல்லங்கலட்டி யாழ்ப்பாண மாவட்டத்தில், வலிகாமம் வடக்கு தெல்லிப்பழை பிரதேச செயலாளர் பிரிவில் உள்ள ஊர் ஆகும்.
இங்கு பிறந்து புகழ் பூத்தவர்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
நியாயம் (இந்து தத்துவம்)
நியாயம் என்பது தரிசனங்கள் எனப்படும் ஆறு தத்துவப் பிரிவுகளில் ஒன்று. இது ஏரணத்தையும் (அளவையியல், (logic)), அறிவாராய்ச்சியியலையும் (epistemology) முதன்மையாகக் கொள்கிறது. இந்தத் தத்துவப் பிரிவுக்கு அடிப்படையானது கௌதம ரிஷி அல்லது  அட்சபாதர் என்பவரால் எழுதிய நியாய சூத்திரம் என்னும் நூல் ஆகும். இது கி.மு ஆறாவது நூற்றாண்டளவில் எழுதப்பட்டதாகக் கூறப்படுகின்றது.
மேலோட்டம்
நியாயம் தத்துவப் பிரிவு நவீன இந்து தத்துவச் சிந்தனைகளுக்கு வழங்கிய முக்கியமான பங்களிப்பு அதன் வழிமுறை (methodology) ஆகும். தருக்கம் அல்லது ஏரணம் (அளவையியலை) அடிப்படையாகக் கொண்ட இந்த வழிமுறையைப், பின்னர், பெரும்பாலான மற்ற இந்து தத்துவப் பிரிவுகளும் கைக்கொள்ளலாயின.
நியாயத்தைப் பின்பற்றுபவர்கள், எற்புடைய அறிவைப் (valid knowledge) பெறுவதன் மூலமே துன்பங்களிலிருந்து விடுதலை பெற முடியும் என நம்புகிறார்கள். இதனால் அவர்கள் ஏற்புடைய அறிவைப் பெறுவதற்கான வழிகளை (பிரமாணங்கள்) அடையாளம் காண்பதில் பெரும் அக்கறை செலுத்துகின்றனர். நியாயத் தத்துவப் பிரிவினர் இந்த ஏற்புடைய அறிவை அடையாளம் காண நான்கு பிரமாணங்கள் அல்லது வழிமுறைகளைக் கைக்கொள்கிறார்கள். அவை:
இவற்றையும் பார்க்கவும்
பகுப்பு:இந்துத் தத்துவங்கள் பகுப்பு:விசேடம் பகுப்பு:இந்திய மெய்யியல் பகுப்பு:அளவை சமயங்கள் பகுப்பு:வைதிக மெய்யியல்கள்
பொகுட்டெழினி
எழினி என்னும் பெயர் கொண்ட சில சங்ககால அரசர்களில் ‘பொகுட்டெழினி’ என்பவன் அதியமானின் மகன். ஔவையார் இவனைச் சிறப்பித்துப் பாடிய மூன்று பாடல்கள் புறநானூற்றில் இடம்பெற்றுள்ளன.
குமணனுக்கு முன்னர் வாழ்ந்த கடையெழு வள்ளல்களைத் தொகுத்துக் கூறும் பெருஞ்சித்திரனார் சிறுபாணாற்றுப்படை தொகுப்பில் உள்ள ஔவைக்கு நெல்லிக்கனி ஈந்த அதிகன் என்னும் வள்ளலை விடுத்து, இந்த அதியமான் நெடுமான் அஞ்சியின் மகன் எயினியை எழுவருள் ஒருவராகப் பட்டியலிட்டுள்ளார். இவனைக் குதிரைமலைத் தலைவன் என்றும், கூவிளம் பூ மாலை அணிந்தவன் என்றும் குறிப்பிடுகிறார்.
பொகுட்டெழினி அதியமான் நெடுமான் அஞ்சியின் மகன். அவன் தும்பைப் பூ போன்ற வெண்ணிற மார்பை உடையவனாம். முழந்தாளுக்குக் கீழே தொங்கும் நீண்ட கையை உடையவனாம். அவனுக்கு இரண்டு பகையாம். ஒன்று மகளிர் பார்வையால் கட்டிப்போடுவது. மற்றொன்று அவன் செல்லும் ஊர்களில் அவன் யானைகள் தம் ஊர் நீர்நிலைகளைக் கலக்கிவிடுமே என்று ஊர்மக்கள் அவன் வரவை விரும்பாமை.
நிறைநிலாப் போல அவன் தன் குடிமக்களுக்கு ஒளி (புகழ்) தருவானாம். மேட்டிலும் பள்ளத்திலும் வண்டி செல்லும்போது வண்டி முன்னும் தூக்காமல் இருக்க வண்டியின் பின்புறம் நடு பார்மரத்தில் கட்டப்பட்டிருக்கும் ‘சேம அச்சு’ போல் அவன் குடிமக்களுக்கு உதவுவானாம்.
வென்ற நாட்டில் கழுதை ஏர் பூட்டி எழினி உழுதுகொண்டிருந்தபோது ஔவையார் தன் விறலியர் சுற்றத்துடன் அவனைக் கண்டு தங்களது கிணைப்பறையை முழக்கிப் பாடியபோது, பாசி படிந்த அவர்களது ஆடைகளைக் களைந்து பட்டாடை உடுத்தச்செய்து, வானத்தில் மீன் பூத்திருப்பது போல் தன்னைச் சுற்றிலும் உண்கலன்களை வைத்து விருந்து படைத்தானாம்.
அடிக்குறிப்பு
பகுப்பு:சங்ககால அதியர்
மொன்றியல் வங்கி
மொன்றியல் வங்கி (Bank of Montreal, Banque de Montréal, BMO) கனடாவின் மிகப்பழமையான வங்கியாகும். இதன் கனேடியன் வங்கி எண் 001. இது வைப்புநிதி அடிப்படையில் கனடாவின் நான்காவது பெரிய வங்கியாகும். இது 1817, யூலை 23 ஆம் நாள் ஜான் ரிட்சர்சன் என்பவரால் மொன்ட்றியல் நகரில் தொடங்கப்பட்டது. இவ்வங்கி கனடாவில் 900 கிளைகளுடன் ஏழு மில்லியன் வாடிக்கையாளர்களுக்கு சேவையாற்றுகின்றது. பிஎம்ஓ ஹாரிஸ் வங்கி (BMO Harris Bank) என்பது ஐக்கிய அமெரிக்காவில் செயல்படும் இவ்வங்கியின் பெயராகும்.
பகுப்பு:கனடிய வங்கிகள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ஏ
"ஏ" யின் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ஏ உயிரெழுத்து வகையைச் சேர்ந்தது. ஒலிக்கும் கால அளவின் அடிப்படையில் இது நெட்டெழுத்து எனப்படுகின்றது. நெட்டெழுத்துகள் இரண்டு மாத்திரை அளவு ஒலிக்கும் தன்மை வாய்ந்தன. இதனால் இவ்வெழுத்தும் இரண்டு மாத்திரை அளவுடனேயே ஒலிக்கும்
இனவெழுத்து
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் உயிரெழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. இம்மூன்று வித அடிப்படையிலும், ஏ என்பது எ க்கு இன எழுத்தாக அமையும்.
சொல்லில் ஏகாரம் வரும் இடங்கள்
thumb|250px|'ஏ' எழுதும் முறை தனி ஏ சொற்களில் முதல் எழுத்தாக வரும். க், ச், த், ந், ப், ம், வ் ஆகிய மெய்யெழுத்துகளுடன் சேர்ந்தும் ஏ சொற்களுக்கு முதலாக வரும் என்கிறது தொல்காப்பியம். இதிலிருந்து தொல்காப்பியத்தின்படி ஙே, ஞே, டே, ணே, யே, ரே, லே, ழே, ளே றே, னே ஆகிய எழுத்துகள் சொற்களுக்கு முதலாக வரா என்பது தெளிவு. எனினும், தற்காலத்தில் பிற மொழிப் பெயர்களையும் சொற்களையும் எழுதுபவர்கள் டே, யே, ரே, லே போன்ற எழுத்துகளும் முதலில் வரும்படி எழுதுகின்றனர். டேனியம், யேசு, ரேடியோ, லேகியம் என்னும் சொற்கள் இவற்றுக்கு எடுத்துக்காட்டுகள்.
ஏகாரம் தனித்து நின்றும், மெய்களோடு சேர்ந்தும் சொல்லுக்கு இறுதியில் வரும். ஆனால் ஞகர மெய்யுடன் ஏகாரம் சொல்லுக்கு இறுதியில் வராது. ஏகாரம் தனியே சொற்களுக்கு இடையிலும் வருவதில்லை. பிற மெய்களுடன் கூடியே வரும்.
"ஏ" யும் மெய்யெழுத்துகளும்
ஏ யுடன் மெய்யெழுத்துகள் சேர்ந்து ஏகார உயிர் மெய்யெழுத்துகள் உருவாகின்றன. மெய்யெழுத்துகள் முதலெழுத்துகளாக இருப்பினும் வரிவடிவங்களில் எழுதும்போது மூல வரிவடிவங்கள் அகரத்தோடு கூடிய மெய்யெழுத்துகளையே குறிக்கின்றன. . இதனால், ஏகார உயிர் மெய்களை வரிவடிவில் குறிக்கும்போதும் அகரமேறிய உயிர்மெய் எழுத்துடனேயே ஏகாரத்தைக் குறிக்கும் இரட்டைக் கொம்பு குறியீட்டையும் சேர்த்து எழுதுவது மரபாக உள்ளது.
18 மெய்யெழுத்துகளோடும் ஏகாரம் சேரும்போது உருவாகும் உயிர்மெய் எழுத்துகளையும் அவற்றின் பெயர்களையும் கீழேயுள்ள அட்டவணை காட்டுகின்றது.
வரிவடிவம்
தமிழில் ஏகார ஒலியைக் குறிக்கும் வரிவடிவம் இப்போதுள்ளவாறே எப்போதும் இருந்ததில்லை. ஏறத்தாழ கி.மு. மூன்றாம் நூற்றாண்டில் இருந்து பல்வேறு காலகட்டங்களிலும் தமிழில் ஏகாரத்தைக் குறிக்கப் பயன்பட்ட வரிவடிவங்கள் பற்றிய தகவல்கள் அவ்வக்காலத்துக் கல்வெட்டுகள் மூலம் தெரியவந்துள்ளன. சில காலங்களில் வெவ்வேறு இடங்களில் வெவ்வேறு வரிவடிவங்கள் பயன்பட்டதற்கான சான்றுகளும் உண்டு. கி.மு. மூன்றாம் நூற்றாண்டுக்குப் பின்னர்த் தமிழை எழுதுவதற்குத் தமிழ்ப் பிராமி, வட்டெழுத்து, தமிழ் எழுத்து ஆகிய எழுத்துகள் பயன்பட்டுள்ளன. thumb|center|600px
தொல்காப்பியம் எகரத்தின் இயற்கை புள்ளி பெற்று நிற்றல் என்று கூறுவதால், எகரத்துக்கும் ஏகாரத்துக்கும் இருந்த வேறுபாடு ஒரு புள்ளியே என உணரலாம். இதனால் ஏகாரமே புள்ளியில்லாத அடிப்படைக் குறியீடாக அமைந்தது தெளிவு. இவ்வேறுபாடு கி.பி. ஐந்தாம் நூற்றாண்டுக்கு முந்திய தமிழ்ப் பிராமி எழுத்துகளின் மூலம் தெளிவாகத் தெரிகிறது. ஆனால் ஆறாம் நூற்றாண்டுக்குப் பிந்திய தமிழ்க் கல்வெட்டுகளில் எகரமும், ஏகாரமும் வேறுபாடு இன்றி எழுதப்பட்டது தெரிகிறது. பிற்காலத்தில் வீரமாமுனிவரே ஏகாரத்திற்கு அடியில் சிறிய சரிவான கோடொன்றைச் சேர்த்து அதனை எகரத்திலிருந்து வேறுபடுத்தியதாகச் சொல்லப்படுகிறது.
ஏகாரம் பல்வேறு மொழிகளிலும் பொதுவாக உள்ள ஓர் ஒலி. தென்னிந்திய மொழிகளிலும் சில அயல் மொழிகளிலும் ஏகாரத்தின் வரிவடிவம் எவ்வாறு உள்ளது என்பதைக் கீழுள்ள படம் காட்டுகிறது. பிராமி இந்திய மொழிகள் பலவற்றின் எழுத்து முறைகளுக்கு அடிப்படை என்னும் கருத்து உள்ளதாலும், பல தென்னிந்திய மொழிகளினதும், சிங்களம் முதலிய அயல்நாட்டு மொழிகளினதும் வரிவடிவங்கள் கிரந்தத்தை அடிப்படையாகக் கொண்டவையாகவும் இருப்பதால் பிராமி, கிரந்தம் ஆகியவற்றின் ஏகாரத்துக்கான வரிவடிவங்கள் ஒப்பீட்டுக்காகத் தரப்பட்டுள்ளன. thumb|center|250px
பிரெய்லியில் ஏகாரம்
கண்பார்வையற்றோர் படிப்பதற்கு உதவும் பிரெய்லி முறைப்படி தமிழ் எழுத்துகளை எழுதுவதற்கும் முறைகள் வகுக்கப்பட்டுள்ளன. இந்திய மொழிகளுக்கென உருவாக்கப்பட்டுள்ள "பாரதி பிரெய்லி" தமிழ் எழுத்துகளையும் உள்ளடக்கியுள்ளது. ஆறுபுள்ளி முறையைப் பின்பற்றி அமைக்கப்பட்டுள்ள இம்முறையில் ஓக எழுத்துக்கான இடம் ஒரு வரிசையில் இரண்டிரண்டாக மூன்று வரிசையில் ஆறு புள்ளிக்கான இடங்கள் உள்ளன. இதில் முதலாவது வரிசையில் இடப்பக்கப் புள்ளியும் இரண்டாவது வரிசையில் வலப்பக்கப் புள்ளியும் புடைத்து இருப்பின் அது ஏ யைக் குறிக்கும். இதைக் கீழே உள்ள படம் காட்டுகிறது.
thumb|250px|center|பாரதி பிரெய்லியில் ஏகாரம்
தெற்கு குர்திஸ்தான்
ஈராக்கிய குர்திஸ்தான் அல்லது தெற்கு குர்திஸ்தான் (Iraqi Kurdistan அல்லது Southern Kurdistan ( குர்தியம் ; باشووری کوردستان‎ ரோமனிய எழுத்துருவிவில் ; Başûrê Kurdistanê, إقليم كردستان   ) என்பது குர்திஷ் மக்களைப் பெரும்பான்மையாக கொண்டதாக ஈராக்கில் இணைக்கப்பட்டுள்ள பகுதி மற்றும் அகண்ட குர்திஸ்தானின் நான்கு பகுதிகளில் ஒன்றாக குர்துகளால் கருதப்படும் பகுதியாகும். ஈராக்கிய குர்திஸ்தானின் புவியியல் மற்றும் கலாச்சார பிராந்தியத்தின் பெரும்பகுதி  குர்திஸ்தானான் பிராந்தியத்தால்  ((குர்தியம்: هه‌رێمی کوردستان‎, ரோமானிய எழுத்தில்: Herêmî Kurdistan))  நிர்வகிக்கப்படுகிறது. இது ஈராக் அரசியலமைப்பால் அங்கீகரிக்கப்பட்ட ஒரு தன்னாட்சிப் பகுதி ஆகும்.
சொற்பிறப்பு
thumb| [[அர்பில், ஈராக் குர்திஸ்தானின் தலைநகரம் ]] குர்த் என்ற சொல்லின் சரியான தோற்றம் குறித்து தெளிவாக இல்லை. - ஸ்தான் ( பாரசீக : ـستان, டிரான்ஸ்லிட். ஸ்டான் ) என்ற பின்னொட்டு பிராந்தியத்திற்கு பாரசீக மொழி சொல்லாகும். இதன் நேரடி மொழிபெயர்ப்பு "குர்துகளின் பிராந்தியம்" என்பதாகும்.
"குர்திஸ்தான்" (Kurdistan) என்பது முன்பு (Curdistan) என்று பலுக்கப்பட்டது. குர்திஸ்தானின் பண்டைய பெயர்களில் ஒன்று கோர்டுயின்.
நிலவியல்
இடது|thumb| டுகான் ஏரி thumb|எர்பில் அருகே கிரேட்டர் ஸாப் ஆறு thumb|221x221px| வடக்கு நகரமான ராவாண்டிஸுக்கு அருகிலுள்ள ஒரு பள்ளத்தாக்கு குர்திஸ்தான் பகுதி பெரும்பாலும் மலைப்பாங்கானது. பிராந்தியத்தின் மிக உயர்ந்த இடம் 3,611 மீ (11,847 அடி) இது சீகா தார் ("கருப்பு கூடாரம்") என உள்ளூரில் அறியப்படும் சிகரம் ஆகும். ஈராக் குர்திஸ்தானில் உள்ள மலைகளில் சக்ரோசு மலைத்தொடர், சிஞ்சார் மலைகள், ஹம்ரின் மலைகள், நிசிர் மலைகள் மற்றும் காண்டில் மலைகள் ஆகியவை அடங்கும். இப்பகுதியில் பல ஆறுகள் பாய்கின்றன. இது அதன் வளமான நிலப்பகுதிகள், நீர் வளம் மற்றும் அழகிய இயல்பால் வேறுபடுகிறது. கிரேட் ஸாப் மற்றும் லிட்டில் ஸாப் இப்பகுதியில் கிழக்கிலிருந்து மேற்கு நோக்கி பாய்கின்றன. டைகிரிசு ஆறு துருக்கிய குர்திஸ்தானிலிருந்து ஈராக்கிய குர்திஸ்தானுக்குள் நுழைகிறது.
ஈராக் குர்திஸ்தானின் மலை இயல்பு, அதன் பல்வேறு பகுதிகளின் வெப்பநிலை மாறுபாடு மற்றும் அதன் நீர் வளம் ஆகியவை வேளாண்மை மற்றும் சுற்றுலாவுக்குரிய நிலப்பகுதியாக உள்ளது. இப்பகுதியில் மிகப்பெரிய ஏரி டுகான் ஏரி ஆகும். தர்பாண்டிகான் ஏரி மற்றும் டுஹோக் ஏரி போன்ற பல சிறிய ஏரிகளும் உள்ளன. குர்திஸ்தான் பிராந்தியத்தின் மேற்கு மற்றும் தெற்கு பகுதிகள் கிழக்கு போல மலைப்பாங்கானவை அல்ல. மாறாக,  இது ஸ்க்லெரோபில் புதர்நிலத் தாவரங்கள் நிறைந்த மலைகள் மற்றும் சமவெளிகள் கொண்ட பகுதியாகும்.
சூழலியல்
இப்பகுதியில் உள்ள தாவரங்களில் பின்வருவனவான ஏபீஸ் சிலிசிகா, குவர்க்கஸ் காலிபிரினோக்கள், குவர்க்கஸ் பிராண்டி, குவர்க்கஸ் இன்பெக்டரோரியா, குவர்க்கஸ் இத்தாபுரென்சிஸ், குவர்க்கஸ் மேக்ரான்டெரா, குப்ரெசஸ் செம்பர்வைரன்ஸ், பிளாட்டனஸ் ஓரியண்டலிஸ், பினஸ் புருட்டியா, ஜூனிபெரஸ் ஃபோடிடிசிமா, ஜூனிபெரஸ் எக்செல்சா, ஜூனிபெரஸ் ஆக்ஸிஸிட்ரஸ், சாலிக்ஸ் ஆல்பா, ஆலிவ், அத்தி, பாப்புலஸ் யூப்ராட்டிகா, பாப்புலஸ் நிக்ரா, க்ரேடேகஸ் மோனோஜினா, க்ரேடேகஸ் அஸாரோலஸ், செர்ரி பிளம், ரோஸ் இப்ஸ், பிஸ்தா பருப்பு மரங்கள், பேரிக்காய் மரங்கள், சோர்பஸ் கிரேக்கா ஆகியவை ஆகும். தெற்கில் பாலைவனத்தில் பெரும்பாலும் புல்வெளி மற்றும் வறண்ட சூழ்ல் சார்ந்த தாவரங்களான பனை மரங்கள், டாமரிக்ஸ், பேரீச்சை, ஃப்ராக்சினஸ், போவா, வெள்ளை பூச்சி மரம் மற்றும் அமராந்தேசி ஆகியவை உள்ளன.
இந்தப் பகுதியில் காணப்படும் விலங்குகளாக சிரிய பழுப்பு கரடி, காட்டுப்பன்றி, சாம்பல் ஓநாய், பொன்னிறக் குள்ளநரி, இந்திய முகட்டுக் முள்ளம்பன்றி, சிவப்பு நரி, கோயிட்ரட் கெஸல், யுரேசிய ஒட்டர், வரிப்பட்டைக் கழுதைப்புலி, பாரசீக தரிசு மான், ஆசியக் காட்டுக் கழுதை, மங்கர் மற்றும் யூப்ரடீஸ் மென் ஓடு  ஆமை ஆகியவை உள்ளன.
இப்பகுதியியல் காணப்படும் பறவை இனங்களஆக, பார்க்க-பார்க்க பார்ட்ரிட்ஜ், மெனட்ரீஸின் போர்ப்ளர், வெஸ்டர்ன் ஜாக்டாவ், ரெட்-பில்ட் சோக், ஹூட் காகம், ஐரோப்பிய நைட்ஜார், ரூஃபஸ்-டெயில் ஸ்க்ரப் ராபின், முகமூடி ஷிரைக் மற்றும் வெளிர் ராக் பிஞ்ச் ஆகியவை அடங்கும்.
குறிப்புகள்
பகுப்பு:ஈராக்கிய குர்திஸ்தான்
துவாரகா சட்டமன்றத் தொகுதி
துவாரகா சட்டமன்றத் தொகுதி, தில்லி சட்டமன்றத்துக்கான தொகுதியாகும். இது மேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 51, 52 ஆகிய வார்டுகளின் பகுதிகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
சைவர்
சைவர் என்பவர் சிவபெருமானை முழுமுதற்கடவுளாக வழிபடுகின்றவர்கள் ஆவர். இவர்கள் தங்களுடைய சைவ நெறிக் கொள்கைக்கு தக்கவாறு சித்தாந்த சைவர், வீர சைவர் எனவும் அழைக்கப்பெறுகின்றார்கள். இவர்கள் சாம்பல் எனும் திருநீறு அணிந்தும், உத்திராட்சம் அணிந்தும் தங்களை அடையாளப்படுத்துகிறார்கள். இவற்றை அணியாத சைவர்களும் உண்டு.
ஆதாரம்
பகுப்பு:சைவ சமயம்
அகனேசு கில்பெர்னே
அகனேசு கில்பெர்னே (Agnes Giberne, 19 நவம்பர் 1845, பெல்காம், இந்தியா – 20 ஆகத்து 1939, ஈசுட்டுபவுர்னே, இங்கிலாந்து) ஒரு பெயர்பெற்ற பிரித்தானிய எழுத்தாளர் ஆவார். இவர் அற, சமயக் கருப்பொருள்களில் குழந்தைப் புனைவிலக்கியப் படைப்பாளரும் மக்கள் வானியல் எழுத்தாளரும் ஆவார்.
ஐரோப்பிய, இலண்டன் பள்ளிகளில் கல்விகற்ற இவர், தனது தந்தையான படைத் தளபதி சார்லசு கில்பர்னே இந்தியாவில் இருந்து பணிவிடை பெற்றதும், அறவியல் புதினங்களையும் சிறுகதைகளையும் ஏ. ஜி. என்ற பெயரில் சமயநெறிக் கழகத்துக்காக வெளியிட்டார். பின்னர் இவர் தன் புனைவு எழுத்துகளுக்கும் வானியல், இயற்கையியல் நூல்களுக்கும் முழுப்பெயரையும் பயன்படுத்தலானார். இவர் குழந்தை எழுத்தாளராகிய சார்லத்தி மரியா தக்கர் வாழ்க்கை வரலாற்று நூலும் எழுதி வெளியிட்டார். இவரது எழுத்துகள் அனைத்துமே 1910 க்கு முன்பேவெளியாகின.
கில்பர்னே பயில்நிலை வானியலாளர் ஆவார். இவர் பிரித்தானிய வானியல் கழக உருவாக்கக் குழுவில் பணியாற்றினார். 1890 இல் அதன் நிறுவன உறுப்பினர் ஆனார். இவரது சூரியன், நிலா, விண்மீன்கள்: தொடக்கநிலை வானியல் (1879) எனும் ஆக்சுபோர்டு பல்கலைக்கழகப் பேராசிரியர் சார்லசு பிரிச்சர்டுவின் அறிமுகத்துடன் வெளியிடப்பட்ட படவிளக்க நூல், 20 ஆண்டுகளில் பல பதிப்புகள் கண்டு, 25,000 படிகளுகளுக்கு மேல் விற்று இவருக்குப் பெரும்பெயர் ஈட்டித் தந்தது. பின்னர் இவர் "விண்மீன்களுக்கு இடையே" எனும் நூல், அவரே அறிமுகத்தில் கூறுவது போல, "சூரியன், நிலா, விண்மீன்கள்" என்ற நூலின் இளைஞருக்காக எழுதிய பதிப்பேயாகும். இந்நூல் வானியலில் ஆர்வம் கொண்ட இகோன் என்ற சிறுவனைப் பற்றிய நூலாகும். இகோன் ஒரு வானியல் பேராசிரியரைச் சந்திக்கிறான். அவர் இகோனுக்கு விண்மீன்களையும் சூரியக் குடும்பத்தையும் பற்றி விளக்குகிறார்.
மேற்கோள்கள்
பகுப்பு:பெண் வானியலாளர்கள் பகுப்பு:பிரித்தானிய வானியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:1845 பிறப்புகள் பகுப்பு:1939 இறப்புகள் பகுப்பு:பிரித்தானியக் குழந்தை எழுத்தாளர்கள் பகுப்பு:இந்தியக் குழந்தை எழுத்தாளர்கள் பகுப்பு:கருநாடகப் பெண் அறிவியலாளர்கள் பகுப்பு:இந்தியப் பெண் அறிவியலாளர்கள் பகுப்பு:இந்திய வானியலாளர்கள் பகுப்பு:பெளகாவி மாவட்ட நபர்கள்
என் கேள்விக்கு என்ன பதில்? – பகுதி 1 (நூல்)
உள்ளடக்கம்
இந்நூலில் ஆன்மீகம், சோதிடம், தன் முன்னேற்றம், யோகாசனம், உலக நடப்பு, நம்பிக்கைகள், விழுமியங்கள் ஆகியன உள்ளிட்ட பல்வேறு பொருள்களைப் பற்றிய வினாக்களும் விடைகளும் இடம் பெற்றிருக்கின்றன. இவற்றுள் சமயம், நம்பிக்கை ஆகியவை பற்றிய வினாகளும் விடைகளும் அதிகளவில் இடம் பெற்றிருக்கின்றன.
பகுப்பு: 2007 தமிழ் நூல்கள் பகுப்பு: சுகி. சிவம் நூல்கள் பகுப்பு:தன்முன்னேற்றத் தமிழ் நூல்கள் பகுப்பு:தமிழ் ஆன்மிக நூல்கள் பகுப்பு:இந்தியத் தமிழ் நூல்கள்
சமூகக் கற்றல் உபகரணங்கள்
'''சமூகக் கற்றல்சாதனங்கள் '
சமூகக் கற்றல் சாதனங்கள் என்பன வழிகாட்டுதல் மற்றும் வயது வந்தோர்க்கான கற்றல் தேவைகளுக்காக,சமூக மென் பொருள் மற்றும் சமூக ஊடகத்தைப் பயன்படுத்தி,மக்களுக்கும் அமைப்புகளுக்கும் இடையிலான இடைவினையை எளிதாக்கப் பயன்படும் கற்றல் உபகரணங்களாகும்.கற்றலை வசதியானதாகவும்,பரவலானதாகவும் செய்யும் பொருட்டே சமூகக் கற்றல் சாதனங்களை அமைக்கும் எண்ணம்தோன்றியது.எனவே,மக்கள் தொலைதூரக் கல்விச் சாதனங்களின் மூலம் அறிவைப் பெற இயலும்.உதாரணமாக,முகநூல், டுவிட்டர்,வாட்ஸ் ஆப் மற்றும் பல.முறையான மற்றும் முறை சாரா கற்றல் சூழல்களில்,கற்போர்,கற்பிப்போர் மற்றும் தகவலை இணைக்க உதவும் இணைப்புப் பாலங்களாக,சமூகக் கற்றல் சாதனங்கள் விளங்குகின்றன.நிறுவனங்கள், பல்வேறு துறைகளுக்குள்ளும் குழுக்களுக்கு இடையேயும்,அறிவுப் பரிமாற்றத்தை மேம்படுத்தும் பொருட்டு பல் வகையான சமூகக் கற்றல் சாதனங்களைப் பயன்படுத்துகின்றன. தங்கள் நற் சிந்தனைகளை மற்றவர்களுடன் பகிர்ந்து கொள்ள விரும்பும் மனிதர்களுக்கு இந்த சாதனங்கள் பயன்படுகின்றன.சிந்தனைகள் கல்வி சம்பந்தப்பட்டதாகவோ அல்லது நாம் மற்றவர்களுடன் பறிமாறிக்கொள்ள விரும்பும் தினசரி வாழ்வில் தேவைப்படும் திறன்களாகவோ இருக்கலாம். சமூகக் கற்றல் என்பது கற்பித்தலை மட்டுமே குறிப்பதில்லை.மாறாக, சிந்தித்தலையும்,கற்போரிடம் அக்கறை காட்ட விரும்பும்,கற்போருடன் இணைந்து பயணிக்கும்,நம் தினசரி வாழ்வில் கற்றலைக் கொண்டு வரும் கல்வியாளர்களின் பங்களிப்பைக் குறிக்கிறது. சமூகக் கற்றல் சாதனங்களை உருவாக்குவதன் மூலம்,பயன்பாட்டாளர்கள்,கற்றலையும் அக்கறையையும் சமூகக் கற்றல் சாதனங்களைப் பயன்படுத்தி இணைக்க இயல்கிறது.
மேற்கோள்கள்
1.	Jump up^ "What is pedagogy?". Smith M.K. Retrieved 18 October 2014. 2.	Jump up^ "what androgogy is and does it help thinking about adult learning?". Smith Mark.K. Retrieved 18 October 2014. 3.	Jump up^ "Use of Social Media for learning". Centre for Learning & Performance Technologies. Retrieved 18 October 2014. 4.	Jump up^ "Use of Social Media for learning". Centre for Learning & Performance Technologies. Retrieved 18 October 2014. 5.	Jump up^ "Twitter". Mashable. Retrieved 18 October 2014. 6.	Jump up^ "Formal Learning". Lee Harvey. Retrieved 18 October 2014. 7.	Jump up^ "Informal Learning". Jeffs, T. and Smith, M. K. Retrieved 18 October 2014. 8.	Jump up^ "Learn and play with interactive TV". Konstantinos Chorianopoulos George Lekakos. Retrieved 18 October 2014. 9.	Jump up^ "Winky Dink". IMDb.com, Inc. Retrieved 18 October 2014. 10.	Jump up^ "What is meant by "Distance Learning"?". Simon Midgely. Retrieved 18 October2014. 11.	Jump up^ "Why social learning benefits your business?". American Express Company. Retrieved 18 October 2014. 12.	Jump up^ Journal of Computer Assisted Learning. Shih-Wei Chou and Chien-Hung Liu. 3 Feb 2005. doi:10.1111/j.1365-2729.2005.00114.x. 13. Jump up^ "The relationship between technology and teaching.". UCLA Office of Instructional Development. Retrieved 20 October 2014. 14.	Jump up^ "Using Electronic Resources for Teaching". Alan Brinkley, Betty Dessants, Michael Flamm, Cynthia Fleming, Charles Forcey, and Eric Rothschild. Retrieved 20 October 2014. 15.	Jump up^ "The pros and cons of social media classrooms". CBS Interactive. Retrieved 20 October 2014.
பகுப்பு:சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:உளவியல்
பெர்கெலிக் அமிலம்
பெர்கெலிக் அமிலம் (Berkelic acid) என்பது வெளிச் சோதனை முறையில் புற்றுநோய் எதிர்ப்பு நடவடிக்கையுடன் பூஞ்சையிலிருந்து தனித்துப் பிரிக்கப்படும் ஒரு நுண்ணுயிர் எதிர்ப்பி ஆகும். பூஞ்சை இனமான யூக்ளினா மெட்டாபிலிசிலிருந்து முதன்முதலாக இது கண்டறியப்பட்டது. பரிணாம வளர்ச்சியின்போது பெர்கெலி பள்ளத்தில் இவ்வினம் வாழ்ந்ததாக அறியப்படுகிறது.
மேற்கோள்கள்
பகுப்பு:கார்பாக்சிலிக் அமிலங்கள்
பாண்டமங்கலம் ஊராட்சி
பாண்டமங்கலம் ஊராட்சி (Pandamangalam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராமநாதபுரம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 229 ஆகும். இவர்களில் பெண்கள் 110 பேரும் ஆண்கள் 119 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்